Tallinna linn kulutab Vabaduse väljaku renoveerimisele  üle 300 miljoni krooni (siit ka üks vastus peaministrile, miks Tallinna linnavõim läheb elanikele kallimaks kui mõni teine Eesti linn oma elanikele). Võidusambale kulutab aga Eesti riik (koos kõigi propagandakuludega) kuni 100 miljonit krooni. Kõik see on Eesti maksumaksjate raha aga ma arvan, et Eesti riik ja rahvas on seda kulu väärt. Nii nagu Vabaduse väljaku uueks saamise üle, nii rõõmustavad tallinlased ka koos Eesti rahvaga Võidusamba kerkimise üle. Ja ma ei kahtle, et kogu Eesti rahvas oskab olla  tänulik tallinlastele väärika esindusväljaku eest.